EkBass/fiwiki-20250220-pages-articles huggingface dataset:
Jäitä hattuun

Jäitä hattuun () on yhdysvaltalainen tilannekomediasarja. Sarjan on luonut työstään Seinfeldin parissa tunnettu Larry David, joka toimii sarjassa myös käsikirjoittajana ja vastaavana tuottajana sekä näyttelee pääosassa itseensä perustuvaa hahmoa, Seinfeldilla rikastunutta ja osa-aikaisesti eläköitynyttä tv-käsikirjoittaja Larry Davidia. Sarjaa on Yhdysvalloissa tuotettu HBO- kaapelitelevisiokanavalle yhdeksän tuotantokautta vuosina 2000–2011 sekä 2017. Kymmenennen kauden tuotanto alkoi vuonna 2018., ja yhdestoista tuotantokausi tehtiin 2020-luvun alussa covid-pandemiaa kommentoiden. Kahdestoista ja viimeiseksi ilmoitettu tuotantokausi nähtiin Yhdysvalloissa keväällä 2024. Suomessa sarjaa ovat esittäneet HBO:n lisäksi Canal+ ja Yle Teema. == Sarjan konsepti == Sarja on sijoittunut Los Angelesiin ja perustuu löyhästi Larry Davidin omaan elämään televisiotyöllään upporikastuneena tv-käsikirjoittajana. Tyyliltään sarjan huumori muistuttaa Davidin aiempaa hittisarjaa Seinfeldia, keskittyen paljolti jokapäiväisten asioiden, maneerien ja sosiaalisen kanssakäynnin tarkasteluun ja satirisointiin. Jäitä hattuun on kuvattu dokumentaristiseen tyyliin käsivarakameralla ja hahmojen välinen dialogi on suurilta osin improvisoitua. Sarjan keskeisimmät henkilöt Larry Davidin lisäksi ovat hänen koeteltu vaimonsa Cheryl (näyttelee Cheryl Hines), managerinsa Jeff Green (näyttelee Jeff Garlin) sekä tämän vaimo Susie (näyttelee Susie Essman). Sarjassa on myös vieraillut lukuisia tunnettuja koomikoita ja näyttelijöitä, yleensä itseään esittäen. Toistuvissa rooleissa esiintyvät Davidin ystävät näyttelijä Ted Danson ja koomikko Richard Lewis, mutta myös muun muassa Ben Stiller, Mel Brooks, David Schwimmer, Hugh Hefner ja Dustin Hoffman ovat esiintyneet sarjassa. Seitsemännellä tuotantokaudella mukana ovat myös Seinfeldista tutut Jerry Seinfeld, Julia Louis-Dreyfus, Jason Alexander ja Michael Richards. Vuonna 2013 HBO ensiesitti Jäitä hattuun -sarjaa tyyliltään muistuttavan elokuvan Clear History. Sen pääosan esittäjä ja yksi käsikirjoittajista on Larry David. ==Lähteet== == Aiheesta muualla == * * HBO – Curb Your Enthusiasm * Jäitä hattuun (Yle). Luokka:2000-vuosikymmenen yhdysvaltalaiset tilannekomediat Luokka:2010-luvun yhdysvaltalaiset tilannekomediat Luokka:2020-luvun yhdysvaltalaiset tilannekomediat Luokka:Golden Globe -palkitut televisiosarjat
Pescaran maakunta

Pescaran maakunta on yksi Italian maakunnista. Se sijaitsee Abruzzon alueella, ja sen pääkaupunki on Pescara, joka myös on asukasluvultaan suurin kaupunki. Maakunta on pinta-alaltaan 1 225 neliökilometrin suuruinen, ja siellä asuu noin 320 000 ihmistä. Pescaran maakunnan rajamaakuntia ovat Teramon maakunta, Chietin maakunta sekä L'Aquilan maakunta, ja lisäksi sitä rajaa Adrianmeri idässä. Se keskittyy Pescara-joen laaksoon ja sen ympäristöön. == Historia == Pescaran maakunta perustettiin vuonna 1927, kun siihen liitettiin kuntia Abruzzon alueen kolmesta muusta maakunnasta.Abruzzo 2000 Maakuntaa puuhattiin alueelle vuosien ajan. Nykyisen Pescaran kaupungin paikalla oli vain kaksi kylää. Sopimukseen päästiin vasta ensimmäisen maailmansodan jälkeen, kun vuonna 1918 kaupunkien johtajat hyväksyivät liittymissopimuksen, jolla uusi kaupunki nimeltään "Aterno" tulisi perustaa. Runoilija Gabriele D’Annunzion avulla sopimus allekirjoitettiin ja virallistettiin 2. tammikuuta 1927. == Lähteet == == Aiheesta muualla == *
Kelly Rowan

Kelly Jill Emily Rowan (s. 26. lokakuuta 1965 Ottawa, Kanada) on kanadalainen näyttelijä. Hän aloitti uransa mallina. Hänet tunnetaan muun muassa yhdysvaltalaisesta televisiosarjasta O.C., jossa hän näyttelee Sethin äitiä, Kirsten Cohenia. Tehtyään O.C:tä neljä vuotta Rowan palasi elokuvien näyttelijäksi. == Lähteet == == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1965 syntyneet Luokka:Elävät henkilöt
Zeitgeist

Zeitgeist [tsaitgaist] (saksaa, Zeit ’aika’, Geist ’henki, haamu’) eli ajanhenki on aikakautta vallitseva ajattelutapa tai katsomus. Sillä tarkoitetaan tiettynä aikakautena yleisiä aatteita ja uskomuksia,Knowles, Elizabeth: ”Zeitgeist”. The Oxford Dictionary of Phrase and Fable, Oxford University Press. Encyclopedia.com, 17.5.2018. Viitattu 15.8.2021. vallitsevaa kulttuurillista, älyllistä ja moraalista ilmapiiriä.zeitgeist. Merriam-Webster. Viitattu 15.8.2021. ”Ajan hengestä” puhuivat jo Voltaire ja muut 1700-luvun filosofit.Marshall, Gordon: ”Zeitgeist”. A Dictionary of Sociology, Oxford University Press. Encyclopedia.com, 11.6.2018. Viitattu 15.8.2021. Saksankielistä termiä Zeitgeist käytti ensimmäisenä Johann Gottfried Herder vuonna 1769,Klikauer, Thomas: Modern Corporations and Hegel’s Ethical Corporation. Hegel’s Moral Corporation (s. 25–47). Viitattu 16.8.2021. mutta yleisimmin se tunnetaan Georg Wilhelm Friedrich Hegelin historianfilosofian yhteydestä. Hänen mukaansa tiede tai taide eivät milloinkaan voi nousta aikansa ilmapiirin yläpuolelle. Niiden arvon mittari on se, kuinka lähelle ne pääsevät ehdotonta totuutta, jota kohti ihmiskunnan henki vähitellen kehittyy. Sittemmin Zeitgeistin merkitys on irtaantunut hegeliläisyydestä ja sillä viitataan löyhemmin tietyn aikakauden kulttuurisiin ominaispiirteisiin. Voidaan esimerkiksi puhua 60-luvun tai romantiikan ajan Zeitgeististä. == Lähteet == Luokka:Filosofian termit Luokka:Saksankieliset sanat ja sanonnat Luokka:Seulonnan keskeiset artikkelit
Teramon maakunta

Teramon maakunta () on yksi Italian maakunnista. Se sijaitsee Abruzzon alueella, ja sen pääkaupunki on Teramo, joka myös on asukasluvultaan sen suurin kaupunki. Maakunta on pinta-alaltaan 1 947,64 neliökilometriä ja siellä on arviolta 309 859 asukasta (vuonna 2016). Se on jaettu 47 kuntaan. Teramon maakuntaa rajaa pohjoisessa Ascoli Picenon maakunta, lounaisessa L'Aquilan maakunta, lännessä Rietin maakunta ja etelässä Pescaran maakunta. Lisäksi sen itäpuolella sijaitsee Adrianmeri. Maakunnassa on myös Apenniinien poimuvuoriston korkein vuori, Gran Sasso, jonka huippu Corno Grande on 2 912 metriä korkea. == Lähteet == == Aiheesta muualla == *
Kimmo Nevalainen

Kimmo Nevalainen (s. 23. huhtikuuta 1983 Liperi) on suomalainen jääkiekkoilija. Hän on pelipaikaltaan puolustaja. Nevalaisen kasvattajaseura on Liperin Kiekko, josta "Neppi" tosin siirtyi Joensuuhun jo nuorena. Ensimmäisen aikuisten sarjan ottelunsa Nevalainen pelasi Jokipojissa kaudella 1999–2000. Kaudella 2000–2001 Nevalainen teki varsinaisen Mestis-debyyttinsä Jokipojissa (39 ottelua), jossa hän pelasi aina kauteen 2002–2003, jolloin siirtyi SaiPan A-nuorten joukkueeseen. Seuraavalla kaudella hänet nostettiin joukkueen liigajoukkueeseen. Liigaotteluita hänelle kertyi SM-liigassa 43. Kaudella 2004–2005 Nevalainen jäi ilman liigasopimusta ja siirtyi Mestis -seura KooKoo'seen. Vaatimattoman kauden aikana Nevalainen teki 2 maalia ja kuusi syöttöpistettä. Kaudella 2005–2006 Nevalainen palasi Jokipoikiin, jossa hänet nimettiin kaudella 2006–2007 joukkueen kapteeniksi. == Lähteet == * * * Luokka:Suomalaiset jääkiekkoilijat Luokka:Vuonna 1983 syntyneet Luokka:Elävät henkilöt
Topmost

Topmost oli vasta 17-vuotiaiden koulupoikien Gugi Kokljuschkinin ja Harri Saksalan syksyllä 1964 perustama suomalainen yhtye. Yhtye hajosi keväällä 1965 ja aloitti uudelleen syksyllä 1965. Topmostin kuuluisin kokoonpano syntyi tammikuussa 1966. Yhtye hajosi 20.9.1968. Yhtye ehti kuitenkin kohota nuorison suosituimmaksi pop-yhtyeeksi SuomessaJukka Tujulan Topmost-historiikki : 1967 Topmost oli musiikkilehtien äänestyksissä Suomen suosituin bändi. Viitattu 11.8.2014.. Hajoamisesta huolimatta yhdessä soittaminen on jatkunut näihin päiviin noin kymmenen keikan vuosivauhdilla. == Kokoonpanot == ===1964 === * Harri Saksala – laulu, tenorisaksofoni, huuliharppu * Vasilij ”Gugi” Kokljuschkin – laulu * Heimo Holopainen – basso * Kaj Hellman – rummut * Kari Laakso – kitarahttp://www.topmost.fi/historia.php === 1966–1968 === * Heimo "Holle" Holopainen – basso, laulu * Kristian "Kisu" Jernström – rummut, laulu * Vasilij ”Gugi” Kokljuschkin – laulu * Eero Lupari – kitara, laulu * Harri Saksala – laulu, saksofoni * Arto ”Poku” Tarkkonen – urut ==Diskografia== Nimi Julkaisutiedot Lista Myynti Albumilista Topmost Years *Julkaistu: 25. tammikuuta 2013 *Levy-yhtiö: EMI *Formaatti: CD / Digitaalinen #50 – ==Lähteet== *http://www.topmost.fi/ *Jukka Tujulan Topmost-sivut ===Viitteet=== ==Aiheesta muualla== * * YLE Elävä arkisto: Topmost – aikansa pop-ykköset Topmost
Konvergenssi

Konvergenssi tarkoittaa yleisesti tarkasteltavan ilmiön lähestymistä tietyn ajan kuluessa koskien jotakin määrättyä arvoa, yhteistä näkemystä tai tasapainotilaa. ==Luonnontieteet== *Evoluutiobiologiassa konvergenssi tai konvergenttinen evoluutio tarkoittaa samankaltaisten sopeumien kehittymistä eliöille, jotka eivät ole toisilleen läheistä sukua. Syynä ovat ilmeisesti samankaltaiset valintapaineet. Esimerkkejä konvergenssista ovat suden ja pussihukan ja maamyyrän ja afrikkalaisten kultamyyrien samankaltainen ruumiinrakenne. *Meteorologiassa konvergenssi tarkoittaa aluetta, jolle tuuli tuo enemmän ilmaa kuin vie siitä pois. Tunnetuin konvergenssi lienee intertrooppinen konvergenssi ITCZ, jossa pasaatituulet törmäävät yhteen, syntyy matalapaine ja kehittyy laajoja ukkospilvirykelmiä. ==Psykologia== Etenkin kognitiivisen psykologian termistössä konvergenssi on binokulaarinen etäisyysvihje: kohdennettuaan katseensa kappaleeseen ihminen kykenee summittaisesti arvioimaan silmämunia liikuttavien lihasten asennon avulla kappaleen etäisyyttä. Konvergenssi toimii hyvin etenkin lyhyillä välimatkoilla, ts. kun tarkasteltava kappale on korkeintaan muutamien metrien päässä kasvoista. Ilmiö on helppo huomata esimerkiksi kohdentamalla katse sormenpäähän ja liikuttamalla sormenpäätä kohti kasvoja, jolloin silmät menevät "kieroon". ==Matematiikka== Matematiikassa konvergenssi tarkoittaa ensisijaisesti äärettömän jonon tai sarjan raja-arvon käyttäytymistä: esimerkiksi konvergoiva lukujono suppenee ja divergoiva lukujono harvenee. ==Teknologia== *Teknologinen konvergenssi tarkoittaa suuntausta, jossa erillisen toiminnallisuuden omaavat tekniikat kehittyvät yhteneviksi tuotteiksi. Tällöin usean tuotteen ominaisuudet yhdistyvät yhdessä yhdessä tuotteessa. Esimerkiksi tietokoneeseen on sen kehityksen aikana konvergoitunut, yhtynyt mm. laskin (taulukkolaskenta), kirjoituskone (tekstinkäsittely), posti (sähköposti), pankki (maksaminen Internetissä), kirjasto (Internet), pelaaminen (tietokonepelit). * Mediakonvergenssilla tarkoitetaan eri joukkotiedotusvälineiden ja niiden sisältöjen yhtymistä niin, että esimerkiksi samaa tekstiä, kuvaa ja liikkuvaa kuvaa sisältävää aineistoa voidaan jakaa eri muodoissa eri medioissa. Periaatetta kuvaa ilmaus write once, publish many. ==Yhteiskuntatieteet== Taloustieteessä beta- tai sigma- konvergenssilla tarkoitetaan alueellisten kasvuerojen pienenemistä joko valtioiden välillä tai sisällä. ==Katso myös== *Perspektiivi *Globalisaatio
Chino (Kalifornia)

Chino on kaupunki Kaliforniassa, San Bernardinon piirikunnassa, Yhdysvalloissa. Se on osa Los Angelesin metropolialuetta. Vuoden väestönlaskennassa kaupungin asukasluku oli 67 168, ja se on pinta-alaltaan 54,5 neliökilometrin suuruinen. Chinosta muodostettiin kaupunki vuonna 1910, ja se tunnetaan etenkin maitotiloistaan, jotka tuottavat Etelä-Kalifornian maitotuotteista huomattavan osan. == Lähteet == == Aiheesta muualla == * Kaupungin viralliset sivut Luokka:Kalifornian kaupungit Luokka:San Bernardinon piirikunta
Sami Puruskainen

Sami Puruskainen (s. 27. kesäkuuta 1979 Joensuu) on suomalainen jääkiekkovalmentaja, joka toimii III-divisioonassa pelaavan Joensuun Peli- Tovereiden pelaajavalmentajana. Pelaajaurallaan Puruskainen edusti muun muassa Mestiksessä pelaavaa Jokipoikia. Hän oli pelipaikaltaan laitahyökkääjä. Uransa Lieksan Hurtissa aloittanut Puruskainen siirtyi pelaamaan Jokipoikien A-nuoriin kaudella 1998–1999. Jo seuraavalla kaudella edustusjoukkueeseen noussut Puruskainen oli Jokipoikien paras pistemies tehden tehot 24+39=63 Suomi-sarja kaudella 2003–2004. Mestiskaudella 2004–2005 Puruskainen teki 43:ssa pelaamassaan ottelussa 15 maalia ja 18 syöttöpistettä. Seuraavalla kaudella SM-liiga-joukkue KalPassakin kolme liigaottelua pelannut Puruskainen paransi viime kautensa tehoja yhdellä tehopisteellä, tekemällä 13 maalia ja 21 syöttöpistettä. Pelaajauransa Puruskainen lopetti kauden 2015–2016 jälkeen. Hän oli samalla valmentanut Kontiolahden Kajastusta vuodesta 2011 ja jatkoi nyt seuran päävalmentajana. Kaudet 2018–2019 ja 2019–2020 hän valmensi Karjalan Koplaa. == Lähteet == * * Sami Puruskainen Team Staff Profile EliteProspects * Luokka:Suomalaiset jääkiekkoilijat Luokka:Vuonna 1979 syntyneet Luokka:Elävät henkilöt
Ahmasjärvi

Ahmasjärvi voi tarkoittaa seuraavia maantieteellisiä kohteita: * Ahmasjärvi, järvi Eurassa * Ahmasjärvi, järvi Inarissa * Ahmasjärvi, järvi Kannuksessa * Ahmasjärvi, järvi Kodisjoella * Ahmasjärvi, järvi Oulussa * Ahmasjärvi, järvi Utajärvellä * Ahmasjärven yrityspuisto Ylikiimingin Lamussa. Luokka:Järvien täsmennyssivut
Somersoja

Somersoja on Raision pohjoisin kaupunginosa ja se rajoittuu Maskuun päin. Alueella on kerrostaloasutusta (Petäsmäen lähiö), kirjasto ja paljon vanhaa pientaloasutusta. Somersojassa on paljon rakentamatonta aluetta, joten siellä voi nähdä koskematonta peltomaisemaa. == Lähteet == * * === Viitteet === Luokka:Raision kaupunginosat
Ahmasjärvi (Oulu)

Ahmasjärvi on järvi Ylikiimingin suuralueella Oulussa Pohjois-Pohjanmaan maakunnassa. Se sijaitsee Oulusta Ylikiiminkiin johtavan seututien 833 varrella Lamun itäpuolella, noin yhdentoista kilometrin päässä Ylikiimingin taajamasta länteen. Järvi on suoperäinen, ruoikkorantainen ja matala järvi, jota ympäröi joka puolelta avosuo. Järven ongelmia ovat liettyminen ja uhkaava umpeenkasvu. Järveä on kunnostettu vuodesta 2005, ja kunnostuksen tavoitteina ovat tyhjennys ja ruoppaus sekä virkistyskäyttörakenteiden rakentaminen. Järven suoperäisyydestä ja mataluudesta huolimatta se on kalastuskohteena suosittu. Kalakantaan kuuluvat pääasiassa särjet ja ahvenet, mutta siinä on myös pieni haukikanta. Järven laskuoja on länteen virtaava Ahmasoja, joka laskee Kiimingin ja Oulun rajalla sijaitsevaan Kalimeenlampeen ja edelleen Kalimeenojan kautta Perämereen. == Lähteet == Luokka:Ylikiimingin järvet Luokka:Vesala Luokka:Kalimeenojan vesistö
Mauri Niemi

Mauri Niemi (17. tammikuuta 1945, Töysä) on Skanskan entinen toimitusjohtaja. Koulutukseltaan Niemi on rakennusinsinööri. Tällä hetkellä hän toimii Privatum Oy:n hallituksen puheenjohtajana. Niemi on lisäksi ollut ja on edelleen hallituksen jäsenenä tai puheenjohtajana lukuisissa yrityksissä sekä edunvalvonta- ja kulttuurijärjestöissä. Hänelle on myönnetty vuonna 2004 Suomen Leijonan Ritarikunnan Komentajamerkki. Luokka:Suomalaiset elinkeinoelämän vaikuttajat Luokka:Vuonna 1945 syntyneet Luokka:Elävät henkilöt
Jani Keränen

Jani Keränen (s. 29. maaliskuuta 1982 Lieksa) on suomalainen jääkiekkoilija, joka on edustanut muun muassa Mestiksessä pelaavaa Jokipoikia. Hän on pelipaikaltaan laitahyökkääjä. Lieksan Hurttien kasvatti siirtyi Jokipoikien A-nuoriin kaudella 2000–2001. Myös WarKiksessa pelannut Keränen oli mukana nostamassa Jokipoikia Mestikseen ja kaudella 2004–2005 syntyi tehot 5+10. Seuraavalla kaudella SM-liiga-joukkue KalPassakin kolme ottelua tehoin 0+1 pelannut Keränen voitti Jokipoikien maalipörssin 18 maalilla. == Lähteet == * * Luokka:Suomalaiset jääkiekkoilijat Luokka:Vuonna 1982 syntyneet Luokka:Elävät henkilöt
Vuosaaren vesitorni

Vuosaaren vesitorni oli vesitorni Helsingin Vuosaaressa, joka oli käytössä vuoteen 1985 asti. Veden toimituksen lisäksi torni toimi pitkään Vuosaaren maamerkkinä. Korkeus oli 34 metriä ja tilavuus 1500 kuutiometriä. Vesitorni poistettiin käytöstä vuonna 1985, ja se purettiin syyskuussa 2005. Nyt paikalla sijaitsee kaksi kerrostaloa. Tontin lähellä sijaitsee Vuosaari-lehden toimitus. == Historia == Vuosaaren vesitorni rakennettiin vuosina 1962–1964 Keski-Vuosaaren korkeimmalle kalliolle. Tornin korkeus oli 34 metriä ja tilavuus 1 500 kuutiometriä. Vesitorni poistui alkuperäisestä käytöstä vuonna 1985, jolloin Vuosaaren vesijohtoverkosto kytkettiin Myllypuron painepiiriin. Tornin vesisäilö on ollut jo tyhjä vuodesta 1985 ja virallisesti se poistettiin käytöstä 1990-luvun alussa. Vesitornia on esitetty muutettavaksi kiipeilykeskukseksi ja erilaisiksi asuinrakennuksiksi. Vuonna 2002 kuitenkin esitettiin vesitornin purkamista tai muuttamista asuinkäyttöön. Lopulta paikalle päätettiin rakentaa kaksi viisikerroksista taloa. Vesitornin purkutyö alkoi syyskuun lopulla 2005, ja työ kesti lokakuun 2005 loppuun. Kerrostalojen rakentaminen alkoi kesällä 2006. == Lähteet == Luokka:Vuosaari Luokka:Helsingin entiset rakennukset ja rakennelmat Luokka:Helsingin vesitornit
Harry Adaskin

Harry Adaskin O.C. (6. lokakuuta 1901 Riika – 7. huhtikuuta 1994 Vancouver) oli kanadalainen viulisti. Adaskin syntyi juutalaiseen perheeseen Latvian pääkaupungissa Riiassa. Hän muutti lapsena vanhempineen Torontoon. Kanadan kansalaisuuden Adaskin sai 1909.http://www.thecanadianencyclopedia.com/index.cfm?PgNm=TCE&Params;=U1ARTU0000018 Adaskin perusti vuonna 1923 oman jousikvartettonsa Hart House String Quartetin ja esiintyi usein yhdessä vaimonsa Frances Adaskinin kanssa. Hän myös juonsi useita CBC Radion ohjelmia, kuten Musically Speaking ja Tuesday Night. Adaskin työskenteli Brittiläisen Kolumbian yliopiston musiikkiosastolla vuoteen 1973. Hänelle myönnettiin Order of Canadan kunniamerkki 1974. Adaskin kirjoitti kaksiosaisen omaelämäkertansa vuosina 1977 ja 1982. Hänen veljensä Murray ja John Adaskin olivat myös muusikoita. Frances Adaskin jäi leskeksi, kun Harry kuoli 7.4.1994 Vancouverissa. Hän oli 92-vuotias. == Lähteet == Luokka:Kanadalaiset viulistit Luokka:Officer of the Order of Canada Luokka:Vuonna 1901 syntyneet Luokka:Vuonna 1994 kuolleet
Francisco Ayala

Francisco Ayala García-Duarte (16. maaliskuuta 1906 Granada, Espanja – 3. marraskuuta 2009 Madrid, Espanja) oli espanjalainen kirjailija. Hän oli Espanjan kuninkaallisen akatemian jäsenFrancisco Ayala obituary The Guardian 4.11.2009 . Ayala julkaisi ensimmäisen romaaninsa 19-vuotiaana. Espanjan sisällissodan jälkeen hän siirtyi Argentiinaan, jossa asui vuoteen 1950 saakka. Kirjoittamistyönsä ohella hän opetti sosiologiaa. Hän asui ja työskenteli myös Brasiliassa, Puerto Ricossa ja Yhdysvalloissa ennen palaamistaan vuonna 1960 Espanjaan, missä kuoli 103-vuotiaana. Ayalalle myönnettiin kirjailijanuransa aikana useita palkintoja, kuten Cervantes- palkinto 1991 ja Asturian ruhtinaan palkinto 1998. == Lähteet == Luokka:Espanjalaiset kirjailijat Luokka:Yli satavuotiaiksi eläneet espanjalaiset Luokka:Espanjan akatemian jäsenet Luokka:Vuonna 1906 syntyneet Luokka:Vuonna 2009 kuolleet
Esperanza

Esperanza oli Greenpeacen laiva, joka rakennettiin Puolan Gdańskissa Tocznia Polnocna -telakalla vuonna 1984 palontorjunta-alukseksi Neuvostoliittoon. Greenpeace otti aluksen käyttöönsä vuonna 2002. Ennen käyttöönottoa alus muunnettiin ympäristöystävälliseksi muun muassa poistamalla asbesti, asentamalla tehokkaampi ja turvallisempi moottori ja vedenpuhdistusjärjestelmä sekä maalaamalla runko myrkyttömällä maalilla. Ympäristöjärjestön erityisvaatimuksia varten rakennettiin myös helikopterin laskeutumisalusta ja asennettiin kumiveneiden vesille laskua varten erityiset nosturit. Esperanzan jääluokitus oli korkein mahdollinen eli A1A ja sen huippunopeus on 16 solmua. Sen pituus on 72,3 metriä, leveys 14,3 m ja syväys 4,7 m. Aluksen kotisatama on Amsterdam Alankomaissa. Hyttipaikkoja aluksella on 33. == Aiheesta muualla == *Esperanzasta Greenpeacen sivuilla Luokka:Laivat Luokka:Greenpeace
Absurd

Absurd on saksalainen black metal -yhtye. Yhtye perustettiin 2. tammikuuta 1992 osana black metalin toista aaltoa. Yhtyeen alkuperäiset jäsenet ovat Sebastian Schauseil, Ronald Möbus ja Hendrik Möbus. Uransa alkuvaiheessa Absurdin ydinkolmikko Hendrik Möbus, Sebastian Schauseil ja Andreas Kirchner murhasivat 15-vuotiaan koulutoverinsa Sandro Beyerin, koska tämä oli juorunnut opettajille bändin satanistisista touhuista ja siitä, että Schauseil vehtasi erään oppilaan äidin kanssa. Rangaistukseksi tuli viiden vuoden vankilatuomio, jonka aikana Absurd teki musiikkia nimellä In Ketten (Kahleissa). Vuonna 1995 bändi julkaisi demon Thuringian Pagan Madness, jonka kanteen tuli valokuva Sando Beyerin haudasta. Absurd lisäsi kansilehtiseen tekstin: ”The cover shows the grave of Sandro B. murdered by horde ABSURD on 29.04.93 AB.” Vuonna 1998 Absurdin jäsenet pääsivät ehdonalaiseen vapauteen, koska olivat tehneet rikoksena alle 18-vuotiaina. Ei mennyt kuitenkaan kauan, kun Möbus rikkoi ehdonalaissääntöjä aloittamalla Absurdin keikan natsitervehdyksellä, joka on Saksassa lailla kielletty. Möbus pakeni Yhdysvaltoihin, jossa hän lyöttäytyi yhteen valkoisten ylivaltaa ajavan National Alliance -organisaation johtajan William Luther Piercen kanssa. Vuonna 2001 Möbus kuitenkin palautettiin Saksaan, jossa hän istui vankilassa seuraavat viisi vuotta. http://www.nrgm.fi/artikkelit/maailman-poliittisesti-epakorrekteimmat-bandit/ Tämän vuoksi häntä pidettiin NSBM-piireissä poliittisena vankina. Absurdin musiikki ei ole nykyään yhtä politisoitunutta kuin 1990-luvulla. == Diskografia == === Demot === * God’s Death (1992) * Death from the Forest (1993) * Sadness (1993) * Out of the Dungeon (1994) * Ubungsraum (1994) * Thuringian Pagan Madness (1995) * Sonnenritter (1999) === Singlet === * Ein kleiner Vorgeschmack (2005) === EP:t === * Asgardsrei (1999) * Raubritter (2004) * Grimmige Volksmusik (2005) === Kokopitkät === * Facta Loquuntur (1996) * Werwolfthron (2001) * Totenlieder (2003) * Blutgericht (2005) * Der Fünfzehnjährige Krieg (2008) * Das neue Blutgericht (2018) === Splitit === * Totenburg / Die Eiche Heldentumin kanssa (1997) * Wolfskrieger / Galdur Vikodlaks Pantheonin kanssa (2002) * Weltenfeind Grand Belial's Keyn ja Sigrblotin kanssa(2008) === Kokoelmat === * Raubritter / Grimmige Volksmusik (2007) * Der fünfzehnjährige Krieg (2008) == Lähteet == * http://www.thepaganfront.com/absurd/ Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Saksalaiset black metal -yhtyeet
Gugi Kokljuschkin

Vasilij ”Gugi” Kokljuschkin (s. 2. kesäkuuta 1947 Helsinki) on suomalainen muusikko ja musiikkialan vaikuttaja. Toukokuussa 2012 Tasavallan presidentti myönsi Kokljuschkinille musiikkineuvoksen arvonimen. ==Elämä== Gugi Kokljuschkin perusti nuoruuden kaveripiiriin kuuluneiden Heimo Holopaisen ja Harri Saksalan kanssa Topmost-yhtyeen vuonna 1964. Kokljuschkin toimi Ruotsissa ja Tanskassakin kiertäneen yhtyeen laulusolistina viiden vuoden ajan. Kokljuschkin erotettiin Topmostista, jonka jälkeen hän aloitti keikkailun tyttöystävänsä Pian kanssa. He osallistuivat Syksyn Säveleen kappaleella ”Et mennä saa” vuonna 1969. Lisäksi he levyttivän single ”Kai vielä kohdataan” ja esiintyivät Dannyn Wild Western show’ssa. Sen jälkeen Kokljuschkin levytti yhden singlen sekä Utopian että Candyn kanssa. Uuden duettokumppanin hän sai Titta Jokisesta, yhteistyöstä syntyi kaksi singleä. He kiersivät myös triona nimellä Gugi, Titta ja Peter, jossa Peter oli Gugin veli. Vuonna 1981 Kokljuschkin liittyi Almost-yhtyeeseen, jossa muut jäsenet olivat veli Peter ja Roni Kamras. Almost ei levyttänyt mutta keikkaili runsaasti. Muusikon uran jälkeen Kokljuschkin on luonut uran suomalaisessa musiikkibisneksessä. Hän on koulutukseltaan diplomiekonomi. Kokljuschkin on toiminut Finnlevyn kotimaisen musiikin tuotepäällikkönä ja Scandian, Finnscandian, Sonet/Discophonin ja Polygramin toimitusjohtajana vuosina 1977–1998. Vuodesta 1999 hän toimi Suomen Universal Music Oy:n toimitusjohtajana aina vuoteen 2009, jolloin hän siirtyi yhtiön hallituksen puheenjohtajaksi. Hän on toiminut myös ÄKT:n puheenjohtajana. Hänelle myönnettiin vuonna 2006 Musiikki & Media -tapahtuman erikoispalkinto elämäntyöstä suomalaisen musiikin hyväksi. Vuoden 2009 Emma-gaalassa Kokljuschkinille myönnettiin Vuoden kultainen Emma-palkinto. Kokljuschkinin isoisä pakeni aikoinaan Suomeen Kronstadtista.Sampsa Oinaala: Lähikuvassa musiikki-ihmisiä. Helsingin Sanomat s. B 21, 27.3.2014 Vuonna 2010 hän toimi yhtenä kolmesta X Factor (Suomi)-TV-ohjelman ensimmäisen tuotantokauden tuomareista. Kokljuschkinin ensimmäinen sooloalbumi Isot opit elämän ilmestyi huhtikuussa 2014. Osa sooloalbumin kappaleista on Gugin käsialaa ja lisäksi levy sisältää käännöskappaleita. Toinen sooloalbumi Mies joka kotiin sut vie ilmestyi huhtikuussa 2017. == Lähteet == * Topmost-juttu === Viitteet === == Aiheesta muualla == * * Luokka:Suomalaiset musiikkivaikuttajat Luokka:Suomalaiset laulajat Luokka:Suomalaiset säveltäjät Luokka:Suomalaiset sanoittajat Luokka:Suomen venäläiset Luokka:Emma-palkinnon saajat Luokka:Vuonna 1947 syntyneet Luokka:Elävät henkilöt
Nikolai Annenkov

pienoiskuva|Nikolai Annenkov näyttelemässä kapteeni Chistiakovia Gibel Orlassa (1940).Nikolai Aleksandrovitš Annenkov (20. syyskuuta 1899 – 30. syyskuuta 1999) oli venäläinen näyttelijä. Annenkoville myönnettiin vuonna 1960 Neuvostoliiton kansantaiteilijan arvonimi.http://www.findagrave.com/cgi- bin/fg.cgi?page=gr&GRid;=15060976 Lisäksi hän sai urallaan kolme Stalin- palkintoa. Annenkov esiintyi vuodesta 1922 kuolemaansa saakka Moskovan Maly- teatterissa, jossa hänellä oli yli kaksisataa roolia. Hän eli vielä kymmenen päivää saavutettuaan sadan vuoden iän. == Lähteet == Luokka:Neuvostoliittolaiset näyttelijät Luokka:Venäläiset näyttelijät Luokka:Yli satavuotiaiksi eläneet venäläiset Luokka:Vuonna 1899 syntyneet Luokka:Vuonna 1999 kuolleet
HBR

HBR voi tarkoittaa: * Brittiläinen Honduras, vanhentunut IOC-koodi, brittiläinen siirtokunta * Harvard Business Review, lyhenne HBR, aikakausjulkaisu * Hudson Bay Railway, epävirallinen lyhenne, kanadalainen rautatieyhtiö * Hobart Municipal Airport, IATA-koodi HBR, lentoasema Yhdysvalloissa. * Vetybromidia, jonka kemiallinen kaava on HBr
Kyynärluu

Kyynärluu () on pikkusormen puolella sijaitseva, ranteen suuntaan kapeneva kyynärvarren luu. Kyynärluun yhdistää vieressä sijaitsevaan värttinäluuhun niiden välissä kulkeva luuvälikalvo. Kyynärluu muodostaa yhdessä värttinäluun ja olkaluun kanssa kyynärnivelen (articulatio cubiti), joka on toiminnaltaan kaksiakselinen eli mahdollistaa koukistus/ojennus- ja kiertoliikkeen. == Piirteitä == Kyynärluun proksimaalisessa päässä eli lähempänä kehoa on kyynärlisäke (olecranon), joka muodostaa kyynärpään. Anterolateraalisesti kyynärlisäkkeessä ovat nivelpinnat, jotka osallistuvat kyynärniveleen: anteriorinen incisura trochlearis olkaluun telaa ja lateraalinen incisura radialis värttinäluun päätä vasten. Nivelpintojen muotoutumisessa tärkeä uloke on anteriorinen processus coronoideus. Sen alapuolella on kyynärluun kyhmy (tuberositas ulnae), johon olkaluu (humerus) kiinnittyy. Kyynärluun kyhmystä lateraalisesti eli incisura radialiksen alapuolella on crista supinatoria, johon osa uloskiertäjälihaksesta (m. supinator) kiinnittyy. Kyynärluun varsi on poikkileikkauksessa kolmiomainen: Sen kolme reunaa (”kolmion kulmat”) ovat välisärmä (eli luuvälisärmä, margo interosseus) värttinäluun suuntaan, takareuna (margo posterior) ja etureuna (margo anterior). Näiden reunojen väliin jäävät takapinta (facies posterior), sivupinta (facies lateralis) ja etupinta (facies anterior). Etureuna on pyöristynyt, muut reunat terävämpiä. Takareunan voi tunnustella ihon läpi koko pituudeltaan. Distaalisesti ulnan päässä (caput ulnae) on kyynärluun nivelpinta ranneniveleen. Pieni dorsomediaalinen uloke, processus styloideus ulnae, työntyy distaalisesti. == Lähteet == * *MOT Lääketiede 2.0 -sanasto === Viitteet === Luokka: Eturaajan luusto
Erno

Erno on suomalainen miehen etunimi. Unkarissa nimi esiintyy muodossa Ernő. Ernon nimipäivää vietetään 13. maaliskuuta. Vuoden 2019 loppuun mennessä Digi- ja väestötietoviraston mukaan noin 1 790 miestä on saanut nimekseen Erno. == Tunnettuja Ernoja == * Erno Crisa, oik. Ernesto Crisa (1914–1968), italialainen näyttelijä * Ernő Dohnányi (1877–1960), unkarilainen säveltäjä, kapellimestari ja pianisti * Ernő Gerő (1898–1980), unkarilainen kommunistipoliitikko, Unkarin pääministeri 1956 * Ernő Goldfinger (1902–1987), unkarilais-brittiläinen arkkitehti ja huonekalumuotoilija * Erno Haukkala, suomalainen pasunisti * Erno Hopponen (s. 1996), suomalainen jääkiekkoilija * Erno Kostamo, suomalainen moottoripyöräilijä * Erno Laitinen, suomalainen säveltäjä, sovittaja, kitaristi ja tuottaja * Erno Lehtinen (s. 1950), suomalainen kasvatustieteen professori * Erno Lindahl (s. 1944), suomalainen rockmuusikko, Ernos-yhtyeen keulahahmo * Erno Paasilinna (1935–2000), suomalainen kirjailija * Erno Rosenberg (s. 1985), suomalainen jalkapalloilija * Ernő Rubik (s. 1944), unkarilainen kuvanveistäjä ja arkkitehtuurin professori, Rubikin kuution keksijä * Ernő Rubik (1910–1997), unkarilainen lentokonesuunnittelija * Erno Vuorinen, "Emppu Vuorinen" (s. 1978), suomalainen Nightwish-yhtyeen kitaristi ==Kuvitteellisia Ernoja== * Erno Parta, Kapteeni Kalsari -kirjojen hahmo parivaljakossa Erno ja Huuko ==Lähteet== Luokka:Etunimet
Chrysler 300C

Chrysler 300C on Fiat Chrysler Automobilesin vuosina 2004–2023 valmistama suuri full-size-luokan henkilöauto. == Ensimmäinen sukupolvi (2005-2010)== Ensimmäisen sukupolven moottorivaihtoehdot olivat 2.7l V6, 3.0CRD V6, 3.5l V6, 5.7l HEMI V8 ja 6.1l HEMI SRT-8. 300C tunnetaan suuresta jäähdyttimen säleiköstä, matalista sivuikkunoista ja lyhyestä perästä. Eurooppaan markkinoidut 300C:t valmistettiin Itävallan Grazissa, Magna-Steyrin tehtaalla. === Piirteet === 300C Touring -malli tunnetaan myös Dodge Magnumina ja 300C:ssä on yhteneväisiä piirteitä myös Dodge Chargerin kanssa. 300C:ssä käytettiin Chryslerin silloisen yhtiökumppanin Mercedes-Benzin automallien, muun muassa (W211, 2002–2009) Mercedes-Benz E-sarjan tekniikkaa. === Moottorit === Malli Moottori Iskutilavuus Teho Vääntö 2.7 V6 2736 cm3 142 kW (193 hv) @ 6400 r/min 258 Nm @ 4000 r/min 3.5 V6 3518 cm3 186 kW (253 hv) @ 6400 r/min 339 Nm @ 4000 r/min 5.7 HEMI V8 5654 cm3 250 kW (340 hv) @ 5000 r/min 525 Nm @ 4000 r/min SRT8 V8 6059 cm3 317 kW (431 hv) @ 6200 r/min 571 Nm @ 4800 r/min 3.0 CRD V6 2987 cm3 160 kW (218 hv) @ 3800 r/min 510 Nm @ 1600-2800 r/min == Toinen sukupolvi (2011-2023) == Uudelleen suunniteltu toisen sukupolven 300, jota valmistettiin vuosina 2011-2023 sai uuden 'LD' pohjalevyn. Se perustui aiemman 'LX' pohjalevyn tapaan edelleen paljolti Mercedes-Benzin osiin. == Lähteet == == Aiheesta muualla == 300C Luokka:Seulonnan keskeiset artikkelit Luokka:Full-size-luokan autot Luokka:E-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Bagdadin paristo

Bagdadin paristo on yhteisnimitys esineille, jotka löydettiin Khuyut Rabbouan kylästä läheltä Bagdadia vuonna 1936. Esineet ovat päästään asfaltilla tukittuja saviruukkuja, joiden keskellä on kuparinen sylinteri ja rautasauva. Esineet on ajoitettu noin vuoteen 200 eaa. Esineet tulivat laajempaan tietoon vuonna 1938, kun saksalainen Wilhelm König, Irakin kansallismuseon johtaja, löysi esineet museon kokoelmista ja julkaisi Saksaan palattuaan kirjoituksen, jossa hän spekuloi mahdollisuudella, että esineet olisivat muinaisia paristoja. Königin mukaan niitä olisi mahdollisesti käytetty kultausten tekemiseen elektrolyysin avulla. Menetelmällä tuotettuja esineitä ei kuitenkaan aikakaudelta tunneta. On väitetty, että esineistä tehdyillä kopioilla olisi kokeissa pystytty saamaan aikaan elektrolyysi. Kokeista ei kuitenkaan ole julkaisuja, eikä niitä ole kyetty toistamaan. Vallitseva näkemys on, että ruukuissa on säilytetty papyrukselle kirjoitettuja tekstejä. Esineet ryöstettiin Irakin kansallismuseosta Irakin sodan aikana vuonna 2003. ==Lähteet== Luokka:Irakin historia Luokka:OOPArt Luokka:Muinaiset keksinnöt Luokka:Bagdadin historia
Sylowin lauseet

Ryhmäteoriassa Sylowin lauseet ovat osittainen käänteistulos Lagrangen lauseelle. Ne takaavat, että äärellinen ryhmä G sisältää tiettyjä p-ryhmiä ja kuvailevat niiden ominaisuuksia. Lauseet on nimetty kehittäjänsä, norjalaisen matemaatikon Ludwig Sylowin mukaan. Sylowin lauseilla on lukuisia sovelluksia äärellisten ryhmien teoriassa, esimerkiksi tarkasteltaessa ryhmän ratkeavuutta tai yksinkertaisuutta. Hallin lauseet yleistävät Sylowin lauseita ratkeaville ryhmille. ==Sylowin lauseet== Olkoon seuraavassa G äärellinen ryhmä, jonka kertaluku on p^na, \, missä p \, on alkuluku, n \in \Z_+ \, ja p \, ei jaa lukua a. \, Lause 1. Ryhmällä G on kertalukua p^l, \, missä 0 \leq l \leq n, oleva aliryhmä.Humphreys, s. 99 Ryhmän G Sylowin p-aliryhmäksi kutsutaan kertalukua p^n \, olevia aliryhmiä.Humphreys, s. 98 Ensimmäinen Sylowin lause takaa siis näiden aliryhmien olemassaolon. Lause 2. Jos H \leq G \, on kertalukua p^l, \, missä 0 \leq l \leq n, oleva aliryhmä, niin on olemassa sellainen ryhmän G Sylowin p-aliryhmä P ja sellainen alkio g \in G, \, että g^{-1}Hg \leq P. \, Erityisesti ryhmän G Sylowin p-aliryhmät muodostavat konjugointiluokan.Humphreys, s. 101 Lisäksi toinen Sylowin lause takaa, että Sylowin p-aliryhmät ovat maksimaalisia p-aliryhmiä. Lause 3. Jos n_p \, on ryhmän G Sylowin p-aliryhmien lukumäärä, niin *n_p = \left[ G : N_G(P) \right] \, , missä P on ryhmän G Sylowin p-aliryhmä, erityisesti n_p \, jakaa tasan luvun a \, Humphreys, s. 102 ja *n_p \equiv 1\pmod p. \, Humphreys, s. 100 ===Seurauksia=== Sylowin ensimmäinen lause sisältää erikoistapauksenaan Cauchyn lauseen, jonka mukaan jos alkuluku p \, jakaa äärellisen ryhmän kertaluvun, niin tällä ryhmällä on kertalukua p \, oleva aliryhmä. Koska funktio f: G \rightarrow G, f(x) = g^{-1}xg \, on ryhmäisomorfia kaikilla g \in G \, , niin toisen lauseen suorana seurauksena ryhmän G Sylowin p-aliryhmät ovat keskenään isomorfisia. Lisäksi äärellisellä ryhmällä on täsmälleen yksi Sylowin p-aliryhmä jos ja vain jos ryhmällä on normaali Sylowin p-aliryhmä. Sylowin kolmatta lausetta voidaan käyttää monenlaisissa äärellisten ryhmien rakennetta tutkivissa tarkasteluissa, kunhan tiedetään jotain ryhmän kertaluvusta. ===Esimerkki sovelluksesta=== Olkoon G äärellinen ryhmä, jonka kertaluku on kahden erisuuren alkuluvun p \, ja q \, tulo. Tällöin ryhmä G ei ole yksinkertainen. Voidaan olettaa, että p > q \, . Olkoon n_p \, on ryhmän G Sylowin p-aliryhmien lukumäärä. Kolmannen Sylowin lauseen nojalla luku n_p \, jakaa alkuluvun q. \, Jos n_p = q, \, niin edelleen q= n_p \equiv 1 \pmod p \, eli alkuluku p \, jakaa tasan luvun q-1. \, Tämä on ristiriita oletuksen p > q \, kanssa, joten täytää päteä n_p = 1. \, Täten ryhmän G ainoa Sylowin p-aliryhmä on normaali. Täten ryhmä G ei ole yksinkertainen. == Lähteet == * === Viitteet === Luokka:Ryhmäteoria Luokka:Matemaattiset teoreemat
Strč prst skrz krk

Strč prst skrz krk (, ) on tšekin ja slovakin kielille yhteinen sanaleikki, joka tarkoittaa suomeksi käännettynä "työnnä sormi kurkun läpi". Sanaleikki on tunnettu siitä, ettei lauseessa ole yhtäkään vokaalia, vaan kunkin tavun nukleuksena on syllabinen , ja lause opetetaan leikkimielisesti kieltä opiskeleville. Tšekin ja slovakin kielessä on muitakin vastaavia vokaalittomia lauseita, kuten "prd krt skrz drn, zprv zhlt hrst zrn", "kontiainen pakeni ruohon halki syötyään kourallisen jyviä"."Czechia Has Won The Czech Republic Name Debate", Francis Tapon, Forbes, 22.5.2017 == Lähteet == Luokka:Sanaleikit Luokka:Tšekin kieli Luokka:Slovakin kieli
Guatemalan departementit

240px|thumb|Guatemalan departementit Guatemala on jaettu 22 departementtiin (), jotka on jaettu 332 kuntaan (). Departementit ovat: #Alta Verapaz #Baja Verapaz #Chimaltenango #Chiquimula #Petén #El Progreso #Quiché #Escuintla #Guatemala #Huehuetenango #Izabal #Jalapa #Jutiapa #Quetzaltenango #Retalhuleu #Sacatepéquez #San Marcos #Santa Rosa #Sololá #Suchitepequez #Totonicapán #Zacapa Guatemala on aiemmin väittänyt että koko Belizen valtio tai osa siitä on Guatemalan departementti ja tämä väite on joskus näkynyt myös alueen kartoissa. Guatemala tunnusti Belizen muodollisesti 1992, mutta vuonna 2006 jäljellä olevat rajakiistat kahden valtion välillä ovat toistaiseksi selvittämättömiä. http://www.usip.org/pubs/peaceworks/pwks50.pdf ==Lähteet== *
Eckes-Granini Finland

Eckes-Granini Finland Oy Ab (vuoteen 2009 Oy Marli Ab) on suomalainen elintarvikeyritys, jonka omistaa saksalainen Eckes-Granini Group GmbH. Yhtiön liikevaihto on noin 58 miljoonaa euroa, ja yhtiöllä on noin 120 työntekijää, kesäaikana lähes 200. Yhtiön pääkonttori ja tehdas sijaitsevat Turussa. Yhtiö valmistaa ja myy yli 150 tuotetta. Tunnetuimpia tuotemerkkejä ovat Marli, Trip, Tropic ja Mehukatti. == Historia == Marlin historia alkaa Anders Nordforsin vuonna 1867 Turkuun perustamasta viini- ja likööritehtaasta. Viinien ja liköörien valmistus keskeytyi vuonna 1919 voimaan tulleen kieltolain ajaksi, jolloin tehdas alkoi valmistaa mehuja ja muita alkoholittomia juomia. Vuonna 1954 Huhtamäki-Yhtymä Oy osti Nordforsin tehtaan ja yhdisti sen aiemmin hankkimaansa Marjaviini- ja Likööritehdas Marliin (entiseltä nimeltään O/Y Marvi A/B). Vuonna 1992 Huhtamäki myi Marlin Oy Rettig Ab:lle ja sai vastikkeena Rettigiltä sen omistamat Merijalin ja Sereksen makeistehtaat. Nämä tehtaat Rettig oli ostanut 1970-luvulla. Vuonna 1999 lappeenrantalainen Chymos Juomat Oy yhdistettiin Marliin. Seuraavana vuonna Marli jaettiin kahdeksi yhtiöksi: mehuja valmistavaksi Oy Marli Ab:ksi ja alkoholiliiketoimintaa harjoittavaksi yhtiöksi. Rettig myi Marlin Eckes- Graninille vuonna 2001 ja alkoholiliiketoiminnan ruotsalaiselle V&S; Vin & Sprit AB:lle lopullisesti vuonna 2002. Jälkimmäistä toimintaa jatkaa Suomessa Pernod Ricard Finland Oy. == Lähteet == == Aiheesta muualla == * Eckes-Granini Finlandin kotisivut * Eckes-Granini Groupin kotisivut ja * Kostet, Juhani: Kuohuvan kuplivaa juhlaan ja arkeen, teoksessa * Marlin viisi yhtiötä (Pörssitieto) Luokka:Suomalaiset elintarvikealan tuotemerkit Luokka:Suomalaiset elintarvikeyritykset Luokka:Turkulaiset yritykset
Flin Flon

Flin Flon on kaupunki Manitoban ja Saskatchewanin provinssien rajalla Kanadassa. Vuoden 2011 väestönlaskennan mukaan kaupungissa asui 5 099 asukasta. Kaupunki on perustanut 1927 alueelta kuparia ja sinkkiä kaivanut kaivosyhtiö Hudson Bay Mining and Smelting. Canadian National Railway rakensi kaupunkiin rautatielinjan vuonna 1928, ja kaivosyhtiö rakensi kaupunkiin kaivoksen lisäksi sulattamon ja 101 megawatin vesivoimalaitoksen Island Fallsiin Saskatchewanin puolelle. Kaupungin asukasluku kasvoi huomattavasti suuren laman aikana 1930-luvulla, kun laman lannistamat maanviljelijät hylkäsivät ammattinsa ja ryhtyivät kaivostyöläisiksi. Yhdyskuntarakenne organisoitiin vuonna 1933, ja Flin Flonista tuli kaupunki vuonna 1970. Flin Flon on edelleen kaivostoiminnan keskus, ja kaupunkiin on perustettu useita uusia kaivoksia. Kaupungin matkailuvaltteina ovat alueen runsaslukuiset järvet, ja siitä on tullut suosittu matkakohde. Albertan ja Saskatchewanin rajalla sijaitsevan Lloydminsterin kaupungin tavoin Flin Flon sijaitsee kahden provinssin rajalla. Suurin osa Flin Flonin kaupungista sijaitsee kuitenkin Manitoban puolella. Vuoden 2011 väestönlaskennan mukaan Manitoban puoleisessa osassa asui 5 363 asukasta, ja loput 229 asuivat Saskatchewanin puolella. Sinkintuotanto ja -jalostus tuottaa tavallisesti suuria rikkidioksidipäästöjä. Hudson Bay Mining and Smelting käyttää jalostustoiminnassaan tekniikkaa, joka poistaa suurimman osan päästöistä. Flin Flonissa on syntynyt jääkiekkolegenda Bobby Clarke. Kaupungissa toimii jääkiekkojoukkue Flin Flon Bombers. ==Nimen alkuperä== Kaupungin nimi on peräisin J. E. Preston Muddockin kirjoittaman romaanin The Sunless City päähenkilöstä Josiah Flintabbatey Flonatinilta. Etsiessään malmiesiintymiä Tom Creighton löysi paperikantisen kirjan erämaasta. Tarinan sankari Flonatin ohjasi sukellusveneen pohjattoman järven halki, ja kulkiessaan kullan reunustamasta aukosta hän löysi maanalaisen maailman. Kun Creighton löysi kannattavan kuparisuonen, hän antoi kaivokselle nimeksi päähenkilön nimestä lyhennetyn muodon Flin Flon's Mine. Kaivoksen ympärille kasvanut kaupunki otti nimen yleiseen käyttöön. Flin Flon on Kaliforniassa sijaitsevan Tarzanan ohella toinen kuvitteellisen hahmon mukaan nimetty paikkakunta. Josiah Flintabbatey Flonatin on tunnustettu paikallisesti niin merkittäväksi hahmoksi, että sikäläinen kauppahuone lyötätti arvoltaan kolmen Kanadan dollarin kolikoita, jotka kelpasivat maksuvälineiksi kaupungin alueella vuoden ajan. Kaupungissa sijaitsevan Flonatinin patsaan on suunnitellut sarjakuvapiirtäjä Al Capp. ==Marihuanan tuotanto== Flin Flon nousi kansainvälisiin otsikoihin vuonna 2000, kun Kanadan hallitus myönsi viiden vuoden sopimuksen saskatoonilaiselle Prairie Plant Systems -yhtiölle lääkekannabiksen tuotantoon. Yhtiö käytti hyväkseen hylättyä maanalaista kupari-sinkkikaivosta ja tuotti vuosittain 400 kilogrammaa lääkemarihuanaa. Turvallisuussyistä tuotantotilat sijaitsivat maan alla 365 metrin syvyydessä. ==Lähteet== ==Aiheesta muualla== *City of Flin Flon *Prairie Plant Systems official site *City of Flin Flon Act Luokka:Manitoban kaupungit Luokka:Saskatchewanin kaupungit
Rafik Haririn kansainvälinen lentoasema

Rafik Haririn kansainvälinen lentoasema palvelee Libanonin pääkaupunkia Beirutia. Se on maan ainoa kansainvälinen lentoasema ja toimii Middle East Airlinesin solmukohtana. Lentoasema nimettiin maan entisen pääministerin mukaan kesäkuussa 2005. Lentoasema sijaitsee yhdeksän kilometrin päässä keskustasta etelään, aivan Välimeren rannassa. Se avattiin vuonna 1954. Toiminta kangerteli pahasti Libanonin sisällissodan aikana ja 1990-luvulla asemaa alettiin merkittävästi uudistaa. Asemalle rakennettiin muun muassa uusi matkustajaterminaali ja paloasema sekä kolme uutta kiitotietä. Kunnostus kesti aina vuoteen 2005, jolloin Beirutilla arvioitiin olevan yksi Lähi-idän ylellisimmistä lentoasemista. Lentoasema kärsi merkittäviä tuhoja kesällä 2006 Israelin–Libanonin konfliktin aikana, kun Israelin ilmavoimat pommittivat kaikki aseman kiitotiet toimintakyvyttömiksi. Vuoden 2006 lopulla liikenne oli jälleen palaamassa ennalleen. ==Lähteet== == Aiheesta muualla == Luokka:Libanonin lentoasemat Luokka:Beirut Luokka:Libanonin rakennukset ja rakennelmat
Jason Dohring

Jason William Dohring (s. 30. maaliskuuta 1982 Ohio, Yhdysvallat) on yhdysvaltalainen näyttelijä. Hänet tunnetaan roolistaan televisiosarjassa Veronica Mars, jossa hän näytteli Logan Echollsia. Vuonna 2007 hän näytteli vampyyri Josef Kostania Moonlight-sarjassa. Hän antoi myös äänensä videopeliin Kingdom Hearts: Birth by Sleep vuonna 2010. Vuosina 2011–2012 Dohring näytteli herra Carpenteria draamasarjassa Ringer. ==Yksityiselämä== Jason Dohringilla on neljä nuorempaa sisarusta, kaksoisveljet Robert ja Jonathan sekä kaksoissiskot Kirsten ja Kelsey. Hänen vanhempiensa nimet ovat Dough ja Laurie. Dohring on ollut naimisissa 2004 vuodesta lähtien vaimonsa Laurenin kanssa. Elokuussa 2010 heille syntyi poika. ==Näyttelijänä== ===Elokuvia=== Vuosi Nimi Rooli Muuta 1994 Prehysteria! 2 Roughneck #2 Video 1998 Deep Impact Jason 2001 Train Quest Joseph 2003 Black Cadillac Robby 2007 Will Taylor 2008 Struck lyhytelokuva 2011 Searching for Sonny Elliot Knight 2014 Veronica Mars Logan Echolls ===Televisio=== Hän on näytellyt lukuisten televisiosarjojen yksittäisissä jaksoissa, muun muassa sarjoissa kuten Paljastavat valheet, C.S.I., Todistettavasti syyllinen, Amyn lailla, Käytäväpeliä, Kunnian miehet, Roswell, Vielä kerran, Ringer, Rooman sheriffi ja Baywatch sekä televisioelokuva Hän tuntee murhaajan. ==Lähteet== * ==Aiheesta muualla== Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt Luokka:Yhdysvaltalaiset lapsinäyttelijät
Hallgrímur Pétursson

Hallgrímur Pétursson (1614 Hólar, Islanti – 1674 Ferstikla, Islanti) oli islantilainen runoilija ja pappi. Islannin korkein rakennus, Hallgrímskirkja (Hallgrímurin kirkko) Reykjavíkissa on nimetty hänen mukaansa. Lisäksi samanniminen kirkko sijaitsee ainakin Saurbærissa. Hallgrímur syntyi Hólarissa Pohjois-Islannissa, ja jätti kotimaansa nuorena. Hän sai Saksassa tapaamansa Brynjólfur Sveinssonin avustuksella opiskelupaikan Kööpenhaminassa. Myöhemmin Hallgrímur meni naimisiin Guðríður Símonardóttirin kanssa ja palasi Islantiin. Hallgrímur toimi muun muassa kalastajana ennen kuin sai papinviran 1644. Spitaaliin sairastumisen vuoksi hän luopui virasta 1669. Hän on 1600-luvun islantilaisrunoilijoista merkittävin. Joitakin hänen runojaan on suomennettu. Lepran vaivaama Hallgrímur kuoli 27. lokakuuta 1674. Hallgrímurin kirjalliseen tuotantoon kuuluu muun muassa Passíusálmar, 50:n laulettavaksi tarkoitetun virren kokoelma. Muita teoksia ovat Aldarháttur, Rímur af Lykla-Pétri og Magellónu ja Króka-Refs rímur. Islannin kirkon virsikirjassa on noin 70 hänen virttään. Yksi hänen virtensä, hautajaisvirsi "Allt eins og blómstrið eina" on käännetty suomeksi, Suomen evankelis-luterialisen kirkon virsikirjan virsi 616 "Puhtaana niityn kukka". Se on Maj-Lis Holmbergin ja Niilo Rauhalan käännös vuodelta 1981. Suomenruotsalaisessa virsikirjassa se on virsi 556 "Lik ängens sköna blomma", Ulla-Britt Gustavsson-Pensarin 1971 ja 1982 tekemänä käännöksenä. Molemmat nämä käännökset ovat myös Ruotsin kirkon virsikirjassa, numerolla 746. Antologiassa Skandinavian kirjallisuuden kultainen kirja (WSOY 1930) on näytteitä hänen runoistaan.Hallgrímur Pétursson, Linkki maailman runouteen, runotietokanta, Lahden kaupunginkirjasto. Päivitetty 19.3.2021, viitattu 24.4.2021 * Jeesuksen kärsimys yrttitarhassa : ote virrestä * Pienen tyttären kuoltua == Lähteet == == Aiheesta muualla == Luokka:Islantilaiset runoilijat Luokka:Islantilaiset papit Luokka:Virsirunoilijat Luokka:Vuonna 1614 syntyneet Luokka:Vuonna 1674 kuolleet
Bloodvein First Nation

Bloodvein First Nation on First Nations -intiaanireservaatti Manitoban provinssissa Kanadassa. Se sijaitsee Bloodveinjoen suun pohjoisrannalla Winnipegjärven itärannalla, 210 kilometriä pohjoiseen Winnipegistä. Reservaatissa käytetään anishiinaben kieltä, siellä on 790 asukastaBroadband.gc.ca: Community demographics: Bloodvein, ja sen keskus on pieni Bloodveinin kylä. Reservaatin pinta-ala on 1 522,2 hehtaaria, ja sen pääelinkeinot ovat kalastus ja ansastus.Southeast Community Futures: Bloodvein Reservaatissa on 914 metrin mittainen sorapintainen kiitotie, ja kesäisin sieltä on myös lauttayhteys järven itärannalle Matheson Islandiin sekä pohjoisessa sijaitsevaan Princess Harbouriin. == Lähteet == Luokka:Manitoban First Nations -intiaanireservaatit
Bloodvein

Bloodvein on Bloodvein First Nation -intiaanireservaatin kyläkeskus Manitoban provinssissa Kanadassa. Se sijaitsee Winnipegjärven itärannalla Bloodveinjoen suulla, noin 210 kilometriä pohjoiseen Winnipegistä. Kylän ja reservaatin asukasluku on 790.Broadband.gc.ca: Community demographics: Bloodvein Kylästä on lauttayhteys MV Edgar Woodilla järven itärannalle Matheson Islandin eteläpuolelle Islandview'n satamaan. == Lähteet == Luokka:Manitoban kylät
Gang Starr

Gang Starr oli vuonna 1986 perustettu amerikkalainen hip hop -duo, jonka jäsenet olivat MC Guru ja tuottaja DJ Premier. Nykyisen kokoonpanonsa Gang Starr sai vuonna 1989, ja kaksikko julkaisi samana vuonna ensimmäisen singlensä Words I Manifest. Sittemmin yhtye on julkaissut kuusi täysipitkää albumia, tuplakokoelmalevyn sekä lukuisia singlejä. Gang Starrin vaikutus 1990-luvun rapmusiikkiin on ollut erittäin merkittävä ja sitä on pidetty eräänä newyorkilaisen old school hiphopin suurimpina edustajina. Yhtyeen koko tuotantoa, etenkin albumeja Step in the Arena (1991), Daily Operation (1992) ja Moment of Truth (1998), arvostetaan laajalti niin kriitikkojen kuin suuremman hiphop-yleisönkin keskuudessa. Musiikista löytyy myös paljon jazzvaikutteita. Heidän kappaleensa ”Jazz Thing” päätyi Spike Leen elokuvan Mo' Better Bluesin soundtrackille. ==Julkaisut== * * * * * * * * * Luokka:Yhdysvaltalaiset hip hop -yhtyeet Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit